EkBass/fiwiki-20250220-pages-articles huggingface dataset:
Sinä päivänä kun synnyimme

Sinä päivänä kun synnyimme on Ultra Bran vuonna 2017 julkaistu toinen kokoelma-albumi. Albumi koostuu kolmesta mustasta tai keltaisesta LP-levystä, joita julkaistiin rajoitetut 300 ja 200 kappaleen erät. Ensimmäinen levy ja toisen levyn A-puoli sisältävät aikaisemmilla singleillä, Houkutusten kiihottava maku -EP-levyllä ja Sinä päivänä kun synnyin -kokoelma-albumilla julkaistuja kappaleita. Näistä kaikki muut paitsi ”Sokeana hetkenä II” julkaistiin Sinä päivänä kun synnyin -kokoelmalla. Toisen levyn B-puoli sisältää aiemmin Kahdeksanvuotiaana-singlellä julkaistuja remix-versiointeja, joista ainoastaan ”Nainen, joka elää vapaaherran elämää [heavy metal mix]” julkaistiin Sinä päivänä kun synnyin -kokoelmalla. Kolmannella levyllä taas on kolme aiemmin täysin julkaisematonta kappaletta ja versiointia. Albumi julkaistiin 16. kesäkuuta 2017 ja se liittyy Ultra Bran paluukiertueeseen kesällä 2017. Myös Kroketti, Kalifornia, Vesireittejä ja Sinä päivänä kun synnyin -albumeista julkaistaan kesän 2017 aikana rajoitetut lp-levy- julkaisut. ==Kappaleet== ===LP 1=== ====Puoli A==== # (Sinä päivänä kun synnyin 2001) # (Villiviini-single 2000) # (Sinä päivänä kun synnyin 2001) # (Sinä päivänä kun synnyin 2001) # (Tyttöjen välisestä ystävyydestä -single 1998) # (Tyttöjen välisestä ystävyydestä -single 1998) ====Puoli B==== # (Sinä päivänä kun synnyin 2001) # (Sinä päivänä kun synnyin 2001) # (Sinä päivänä kun synnyin 2001) # (Sinä päivänä kun synnyin 2001) # (Ilmiöitä-single 1999) # (Rubikin kuutio -single 2000) ===LP 2=== ====Puoli A==== # (Houkutusten kiihottava maku 1995) # (Houkutusten kiihottava maku 1995) # (Houkutusten kiihottava maku 1995) # (Houkutusten kiihottava maku 1995) # (Houkutusten kiihottava maku 1995) ====Puoli B==== # (Kahdeksanvuotiaana-single 1997) # (Kahdeksanvuotiaana-single 1997) # (Kahdeksanvuotiaana-single 1997) # (Kahdeksanvuotiaana-single 1997) ===LP 3=== ====Puoli A==== # ====Puoli B==== # # ==Huomiot== == Lähteet == * Sinä päivänä kun synnyimme Levykauppa Äx:n sivuilla Luokka:Vuoden 2017 kokoelma-albumit Luokka:Ultra Bran albumit
Fidget cube

Fidget cube () on Antsy Labs -yrityksen keksimä ja markkinoima näperreltävä laite. Tuote on saanut yli kuuden miljoonan dollarin rahoituksen Kickstarter- palvelun kautta. Tuotetta on luonnehdiltu moderniksi versioksi stressipallosta. == Ominaisuudet == Kuutiossa on kuusi sivua, joissa jokaisessa on erilainen näperrelltävä kohta. Ominaisuuksiin kuuluu mm. * Kiekko, jota voi pyöritellä * Joystick, jota voi liu‘uttaa * Viisi pientä nappia * Katkaisija * Kuoppa, jota voi hangata * Pallo ja rattaat joita voi vieritellä. == Lähteet == == Aiheesta muualla == * Fidget cube Kickstarterissa Luokka:Leikkikalut
Judas

__NOTOC__ Judas on saksalaisen power metal -yhtye Helloweenin ensimmäinen single. Se julkaistiin vuonna 1986 levymerkillä Noise Records. == Kappaleet == # # # == Kokoonpano == * Kai Hansen – kitara, laulu * Michael Weikath – kitara * Markus Grosskopf – basso * Ingo Schwichtenberg – rummut == Lähteet == Luokka:Vuoden 1986 kappaleet Luokka:Helloweenin kappaleet
Fidget

Fidget voi tarkoittaa: * Fidget spinneriä tai * Fidget cubea.
Number One (kappale)

__NOTOC__ Number One on saksalaisen power metal -yhtye Helloweenin single, joka julkaistiin vuonna 1992 levymerkillä EMI. == Kappaleet == # # # == Kokoonpano == * Michael Kiske – laulu * Michael Weikath – kitara * Roland Grapow – kitara * Markus Grosskopf – basso * Ingo Schwichtenberg – rummut == Lähteet == Luokka:Vuoden 1992 kappaleet Luokka:Helloweenin kappaleet
When the Sinner

__NOTOC__ When the Sinner on saksalaisen power metal -yhtye Helloweenin single, joka julkaistiin vuonna 1993 levymerkillä EMI. == Kappaleet == # # # == Kokoonpano == * Michael Kiske – laulu * Michael Weikath – kitara * Roland Grapow – kitara * Markus Grosskopf – basso * Ingo Schwichtenberg – rummut == Lähteet == Luokka:Vuoden 1993 kappaleet Luokka:Helloweenin kappaleet
I Don’t Wanna Cry No More

__NOTOC__ I Don’t Wanna Cry No More on saksalaisen power metal -yhtye Helloweenin single, joka julkaistiin vuonna 1993 levymerkillä EMI. == Kappaleet == # # # == Kokoonpano == * Michael Kiske – laulu * Michael Weikath – kitara * Roland Grapow – kitara * Markus Grosskopf – basso * Ingo Schwichtenberg – rummut == Lähteet == Luokka:Vuoden 1993 kappaleet Luokka:Helloweenin kappaleet
C-ryhmä

C-ryhmä oli prototyyppiurheiluautojen kilpaluokka, jonka korvasi Le Mans Prototype. Autot ajoivat World Sportscar Championship, World Sports-Prototype Championship ja European Endurance Championship -sarjoissa. Tunnettuja ryhmän autoja olivat esimerkiksi Mazda 787B, Peugeot 905, Porsche 962 ja Sauber C9. FIA esitteli C-ryhmän vuonna 1982 korvaamaan ryhmä 5:n ja ryhmä 6:n säännöt. Autojen minimipainoksi asetettiin ja polttoainekapasitetti rajoitettiin enintään sataan litraan. Kilpailumatka rajoitettiin tuhanteen kilometriin ja polttoainetankkausten määrä kilpailussa rajoitettiin viiteen. Kustannusten nousun vuoksi FIA esitteli vuonna 1983 Group C Junior -ryhmän, jonka nimeksi vaihdettiin vuonna 1984 Group C2. Vuodelle 1991 FIA esitteli uudet säännöt ja C1-ryhmässä oli tuolloin käytettävä Formula 1:ssä käytettyjä 3,5 litran moottoreita. Koska Formula 1:n moottorit olivat liian kalliita pienille talleille C-ryhmän suosio putosi ja vuonna 1991 lähtöruudukossa oli vain kourallinen autoja. Ryhmän lopettamisen syyksi on sanottu autojen nopeuksien kasvaminen liian suuriksi. Toisaalta Le Mans -kilpailemisesta oli tullut yhtä kallista kuin Formula 1 -kilpaileminen: Aluksi ryhmän säännöt sallivat vapauksia, kunhan autoilla ajettiin rajatulla polttoainemäärällä. Valmistajat kilpailivat muun muassa V8-, V12- ja wankelmoottoreilla. Ryhmän päättymisen sanotaan johtuneen muuttuneista moottorisäännöistä 1990-luvun alussa, jolloin polttoainetalouteen liittyvät rajoitukset poistettiin, kilpailuja lyhennettiin televisiokatsojia varten ja ryhmään tuli Formula 1:n 3,5 litran moottorisäännöt. == Lähteet == == Kirjallisuutta == * Luokka:Autourheilu
Windmill

__NOTOC__ Windmill on saksalaisen power metal -yhtye Helloweenin single, joka julkaistiin vuonna 1993 levymerkillä EMI. == Kappaleet == # # # # == Kokoonpano == * Michael Kiske – laulu * Michael Weikath – kitara * Roland Grapow – kitara * Markus Grosskopf – basso * Ingo Schwichtenberg – rummut == Lähteet == Luokka:Vuoden 1993 kappaleet Luokka:Helloweenin kappaleet
Johanna Törn-Mangs

Johanna Törn-Mangs on suomenruotsalainen mediapäällikkö ja toimittaja. Hänet valittiin heinäkuussa 2020 Svenska Ylen vastaavaksi päätoimittajaksi ja johtajaksi vastuualueenaan ruotsinkieliset sisällöt, henkilöstö ja julkaisutoiminta. Törn-Mangs vastaa Svenska Ylen kanavista, joita ovat Yle Fem, Yle Arenan, Yle Vega, Yle X3M ja svenska.yle.fi. Ennen sitä hän oli Svenska Ylen julkaisupäällikkö toukokuusta 2017 lähtien. Törn-Mangs kuuluu Ylen johtoryhmään. Törn-Mangs vastasi syksyllä 2023 uusien vastuullisen tekoälyn periaatteiden laatimisesta Ylellä. Ylen johtorymässä hän toimii vastuullisesta tekoälystä vastaavana johtajana. Törn-Mangs oli Svenska Ylen väliaikainen johtaja heinäkuusta 2017 joulukuuhun 2017. Hän siirtyi tehtävään Ylen mediapäällikön paikalta. Aiemmin hän on työskennellyt Svenska Ylen verkkopäällikkönä, Ylen kirjeenvaihtajana New Yorkissa, Hufvudstadsbladetissa ja KSF Mediassa. Hän on koulutukseltaan kauppatieteiden maisteri Åbo Akademista. Törn-Mangs siirtyi Yleen vuonna 2012 KSF Mediasta, jossa hän toimi digitaalisen median johtajana ja vastasi Hufvudstadsbladetin, Västra Nylandin, Borgåbladetin ja Östra Nylandin digitaalisesta kehityksestä. Sitä ennen hän on työskennellyt Hufvudstadsbladetissa muun muassa taloustoimittajana, ulkomaankirjeenvaihtajana ja uutispäällikkönä. Journalismin lisäksi Törn-Mangs on erityisesti profiloitunut digitaalisena osaajana. Hufvudstadsbladetin ja KSF Median vuosinaan Törn-Mangs oli mukana monessa keskeisessä digitaalisessa kehitysprojektissa. Hän oli mm. mukana perustamassa hbl.fi:tä vuonna 1997, vastasi Hbl:n julkaisusta iPadille vuonna 2011 ja digitaalisen tilauksen lanseerauksesta vuonna 2012. Svenska Ylellä hän vastasi lanseerauksesta, kun Yle ensimmäisenä mediayhtiönä Suomessa otti käyttöön uutisten ja muun sisällön ääniohjauksen 2018. Törn-Mangs on kirjoittanut kirjan Herrgårdsliv yhdessä valokuvaaja Leif Weckströmin kanssa. == Tunnustukset == * Lumilapio-palkinto 1998, Pengar, stiftelser, miljarder. Juttusarja suomenruotsalaisten säätiöiden ja rahastojen varallisuudesta ja vallasta, Hufvudstadsbladet. * Vuoden alumni, Åbo Akademi, 2022 == Teos == * == Lähteet == Luokka:Suomalaiset toimittajat Luokka:Ylen henkilöstö Luokka:Syntymävuosi puuttuu Luokka:Elävät henkilöt
Geldanamysiini

Geldanamysiini on ansamysiineihin kuuluva orgaaninen yhdiste. Geldanamysiinillä on syöpäkasvainten kasvua hillitseviä ominaisuuksia, ja sen johdannaisia tutkitaan käytettäväksi syöpälääkkeinä. == Ominaisuudet == Geldanamysiini eristettiin ensimmäisen kerran vuonna 1970 eräästä Streptomyces hygroscopicus -kannasta. Geldanamysiinillä ei ole juurikaan antibakteerisia ominaisuuksia, mutta se osoittautui tehokkaaksi sieniä ja alkueläimiä vastaan. Sillä on myös herbisidisiä ominaisuuksia.Frederick J. Antosz: Ansamacrolides, Kirk-Othmer Encyclopedia of Chemical Technology, John Wiley & Sons, New York, 2000. Viitattu 4.6.2017 Tärkein geldanamysiinin biologinen ominaisuus on kuitenkin tyrosiinikinaasin, DNA-polymeraasin ja erityisesti lämpöshokkiproteiineihin kuuluvan HSP90:n toiminnan inhibitio. Geldanamysiini sitoutuu HSP90:n ATP:n sitoutumiskohtaan ja estää proteiinia toimimasta saperonina solunjakautumisessa. Geldanamysiiniä on tutkittu käytettäväksi syöpälääkkeenä. Käytön esteenä on kuitenkin geldanamysiinin huono vesiliukoisuus, epästabiilius ja suuri myrkyllisyys maksalle. Tämän vuoksi siitä on pyritty kehittämään vähemmän myrkyllisiä puolisynteettisiä johdannaisia. Kliinisiin kokeisiin niistä ovat päässeet muun muassa tanespimysini, alvespimysiini ja retaspimysiini, mutta vuonna 2013 ainoastaan retaspimysiinin kliiniset kokeet olivat vielä käynnissä. == Biosynteesi == Geldanamysiinin biosynteesin lähtöaine on 3-amino-5-hydroksibentsoehappo, johon polyketidisyntaasientsyymit liittävät etikkahaposta, propionihaposta ja glykolihaposta johdettuja yksiköitä, jotka muodostavat makrosyklisen rakenteen. Tästä progeldanamysiinistä muodostuu hapettumisien, hydroksylointien, metylointien ja karbamaattiryhmän liittämisen jälkeen geldanamysiiniä. == Lähteet == Luokka:Eetterit Luokka:Heterosykliset typpiyhdisteet Luokka:Kinonit
Mangs

Mangs on seuraavien tunnettujen henkilöiden sukunimi: * Frank Mangs (1897–1994), suomenruotsalainen evankelista ja vapaakirkollinen saarnaaja * Johanna Törn-Mangs, suomenruotsalainen toimittaja * Josef Mangs (1883–1955), suomenruotsalainen poliitikko ja RKP:n kansanedustaja * Peter Mangs (s. 1972), ruotsinsuomalainen sarjamurhaaja
Geoff Crammond

Geoff Crammond on brittiläinen videopelisuunnittelija ja -ohjelmoija, joka on kehittänyt MicroProsen julkaiseman Geoff Crammond’s Grand Prix -sarjan. Crammond oli aiemmin järjestelmäinsinööri puolustusvälineteollisuudessa. MicroProsen jälkeen Crammond on seurannut tekniikan kehitystä ja päivittänyt aiempaa ohjelmakoodiaan mutta ei ole aikeissa palata simulaatiopelien kehitykseen. == Pelit == Crammondin kehittämiä pelejä: * Super Invaders (1981) * Aviator (1983), BBC Micro * Revs (1984), BBC Micro * Revs Plus (1986), Commodore 64 * The Sentinel, (1986) (myös nimellä The Sentry) * Stunt Car Racer (1989) (myös nimellä Stunt Track Racer) * Formula One Grand Prix (1992) * Grand Prix 2 (1996) * Grand Prix 3 (2000) * Grand Prix 4 (2002) == Lähteet == == Aiheesta muualla == * Profiili MobyGamesissä Luokka:Brittiläiset videopelisuunnittelijat Luokka:MicroProse
Takenouchi-ryū

Takenouchi-ryū () on japanilainen koryū budo tyylisuunta, joka on varhainen aseettomaan kamppailuun (jujutsu) keskittynyt tyyli. Sen perusti 1532 Takenouchi Nakatsukasadaiyū Hisamori. Vaikka se tunnetaan jujutsutekniikoistaan, Takenouchi-ryū on järjestelmä kamppailutaitoja, joihin kuuluu painiminen aseiden kanssa (kogusoku, koppo, tai koshi no mawariDiane Skoss: Koryu Bujutsu s. 121-122), sauvan käyttö (bōjutsu), japanilaisen miekan käyttö (kenjutsu), miekan vetäminen (iaijutsu tai battoiai), salkoaseet (naginatajutsu), rautaisen viuhkan käyttö (tessenjutsu), sekä pidätystekniikat köydellä (hojōjutsu) ja elvytystekniikoita (sakkatsuho). Tyylin kolmea säilynyttä sukulinjaa hallitsevat nykyään järjestyksessä 13., 14. ja 16. sukupolvien päämiehet.Diane Skoss: Sword & Spirit s. 73-75http://www.koryu.com/guide/takenouchi.html Viitattu 4.6.2017 Donn Draeger: Classical Budo s. 109Serge Mol: Classical Weaponry of Japan s. 20 Takenouchi-ryū kuten muutkin ensimmäiset jujutsu-tyylit oli kehitetty haarniskoiduille kamppailijoille, ja oletusarvoisesti kaikki taistelijat joko käyttivät asetta tai tavoittelivat sellaista. Haarniskoitua vastustajaa oli hankala vahingoittaa iskuin ja potkuin, joten erilaiset painiotteet, nivelväännöt ja kaadot osoittautuivat käytännöllisemmiksi. Olennaista ei ollut vastustajan voittaminen kokonaan aseettomana vaan kontrollointi siksi aikaa, kunnes niskan päällä olija sai esille aseen, jolla lopettaa kamppailu. Nykyinen judo ja useat muut jujutsuun pohjautuvat kamppailutaidot ovat saaneet vaikutteita Takenouchi-ryūstä. Katso myös Araki-ryū. == Lähteet == * * * * * === Viitteet === == Aiheesta muualla == * http://www.takenouchiryu.com/ - Virallinen kotisivu * http://www.koryu.com/library/wmuromoto5.html - Wayne Muromoto: Takeuchi Hisayoshi, the Little Warrior Luokka:Koryu bujutsu
BattleTech

thumb|right|250px|BattleTech-pelimaasto. BattleTech on tieteisfiktiotuotesarja, jonka on julkaissut FASA vuonna 1984. Sarjaan kuuluu videopelejä, keräilykorttipelejä, kirjoja sekä animaatiosarja. Muun muassa MechWarrior roolipelit ja videopelit kuuluvat sarjaan. Sarjan alkuperäiset kehittäjät ovat L. Ross Babcock ja Jordan Weisman, jotka ovat myös FASA:n perustajajäseniä. Tekijät saivat inspiraatiota sarjaan nähtyään vuonna 1984 koottavia pienoismalleja Super Dimension Fortress Macross -animesarjan hahmoista. Sarjan pelien uusin julkaisija on Paradox Interactive, joka ilmoitti julkaisevansa BattleTech-strategiapelin vuonna 2017. Pelin kehittäjä on Harebrained Schemes, jonka perustaja Jordan Weisman on myös MechWarrior- pelien suunnittelija. == Lähteet == Luokka:Videopelisarjat Luokka:Kuvitteelliset maailmat
Nay-dobrata

"Nay-dobrata" (Parasta) on Bulgarialaisen pop-folk -laulaja Andrean single. Single julkaistiin 2014.ВИЖ „Най-добрата“ на Андреа Андреа записа осма поредна победа Меломан.бгNay-dobrata == Lähteet == Luokka:Vuoden 2014 kappaleet Luokka:Andrean kappaleet
Luettelo Yhdistyneen kuningaskunnan rautatieasemista – U

__NOINDEX__ == U == Asema Tunnus Hallintoalue Omistaja Uckfield UCK Itä- Sussex Southern Uddingston UDD Etelä-Lanarkshire ScotRail Ulceby ULC Pohjois- Lincolnshire Northern Rail Ulleskelf ULL Pohjois-Yorkshire Northern Rail Ulverston ULV Cumbria First TransPennin Express Umberleigh UMB Devon First Great Western University UNI Länsi-Midlands London Midland Trains University Derry NI Railways Uphall UHA Länsi-Lothian ScotRail Upholland UPL Lancashire Northern Rail Upminster UPM Suur-Lontoo c2c Upper Halliford UPH Surrey South West Trains Upper Holloway UHL Suur-Lontoo London Overground Upper Tyndrum UTY Stirling ScotRail Upper Warlingham UWL Surrey Southern Upton UPT Merseyside Arriva Trains Wales Upwey UPW Dorset South West Trains Urmston URM Suur- Manchester Northern Rail Uttoxeter UTT Staffordshire East Midlands Trains == Lähteet == * * U
Luettelo Yhdistyneen kuningaskunnan rautatieasemista – V

__NOINDEX__ == V == Asema Tunnus Hallintoalue Omistaja Valley VAL Anglesey Arriva Trains Wales Vauxhall VXH Suur-Lontoo South West Trains Victoria VIC Suur-Lontoo Network Rail Virginia Water VIR Surrey South West Trains == Lähteet == * * V
Frank Ntilikina

Frank Ntilikina (s. 28. heinäkuuta 1998 Ixelles, Belgia) on ranskalainen koripalloilija. Pelintekijänä pelaava Ntilikina edusti vuodet 2015–2017 Strasbourg IG:tä jossa pelasi myös Euroliigaa.euroleague.netlnb.fr Hän asettui ehdolle NBA:n kesän 2017 varaustilaisuuteen, missä hänet ennustettiin kärkipään varauksiin.http://www.cbssports.com/fantasy/basketball/news/frank- ntilikina-officially-declares-for-2017-nba-draft/ New York Knicks varasikin hänet tilaisuuden kahdeksannella vuorollahttps://www.nytimes.com/2017/06/22/sports/basketball/new-york-knicks- draft-frank-ntilikina.html. Ntilikina on edustanut Ranskan miesten maajoukkuetta muun muassa Tokion kesäolympialaisissa 2020, missä maa saavutti hopeaa, ja Kiinan MM-kilpailuissa 2019, missä Ranska voitti pronssia. == Lähteet == * Frank Ntilikina Stats Basketball-Reference.com * Frank Ntilikina lnb.fr * Profiili euroleague.net === Viitteet === == Aiheesta muualla == * Frank Ntilikina Basketball Profile eurobasket.com Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1998 syntyneet Luokka:Elävät henkilöt
Przemysław Karnowski

Przemysław Marcin ”Przemek” Karnowski (s. 8. marraskuuta 1993 Bydgoszcz) on puolalainen koripalloilija. Sentterinä pelaava Karnowski aloitti pelaajauransa kotimaassaan jossa pelasi kauden ajan maan pääsarjassa. Vuodet 2012–2017 hän edusti Yhdysvaltain yliopistosarja NCAA:ssa pelanneen Gonzagan joukkuetta.plk.plCollege Basketball at Sports-Reference.com Karnowski on edustanut myös Puolan miesten maajoukkuetta. Hän kuului maan turnauskokoonpanoihin vuosien 2013 ja 2015 EM-kilpailuissa. == Lähteet == * Profiili plk.pl * Przemek Karnowski College Stats College Basketball at Sports-Reference.com === Viitteet === == Aiheesta muualla == * Przemyslaw Karnowski Basketball Profile eurobasket.com * Profiili FIBA Archive Luokka:Puolalaiset koripalloilijat Luokka:Vuonna 1993 syntyneet Luokka:Elävät henkilöt
Ugo Betti

Ugo Betti (4. helmikuuta 1892 Camerino, Italia – 9. kesäkuuta 1953 Rooma, Italia) oli italialainen näytelmä- ja novellikirjailija sekä runoilija. Betti oli varsinaiselta ammatiltaan lakimies kuten vanhempi veljensä Emilio. Hän aloitti lakititeteen opiskelun Parmassa mutta joutui keskeyttämään opintonsa ensimmäisen maailmansodan takia. Hän oli sodan loppuvaiheissa sotavankina Rastattissa. Sodan jälkeen Betti jatkoi opintojaan ja valmistuttuaan juristiksi hänet nimitettiin 1921 tuomariksi Parman lähellä sijaitsevaan Bedonian pikkukaupunkiin. Bettin mieliharrastus oli jalkapallo, jossa hän edusti ensin pelaajana ja sittemmin valmentajana Parma FC -seuraa. Seuran kotipeliasu on Bettin yhdessä Torquato Rossinin kanssa suunnittelema. Betti muutti 1931 Roomaan saatuaan viran Italian oikeusministeriössä ja jätti samalla jalkapallon. Oikeusministeriössä Betti tuli tunnetuksi siitä, että hän vietti suurimman osan ajastaan ministeriön kirjastossa, jossa hän myös kirjoitti monet teoksistaan. Hänet nimitettiinkin 1944 virallisesti ministeriön kirjastonhoitajaksi. == Teokset == * Il re pensieroso (1922) * La Padrona (1926) * L'isola meravigliosa (1929) * Il diluvia (1931) * Una bella domenica di settembre (1935) * I nostri sogni (1936) * Frano allo scalo nord (1936) * Il paese delle vacanze (1937) * Favola di Natale (1937) * Il cacciatore di anitre (1940) * Il diluvio (1943) * Spiritismo nell'antica casa (1944) * Corruzione al Palazzo di Giustizia (1944-1945) * Delitto all'isola delle capre (1946) * Ispezione (1947) * Aque turbate (1948) * La regina e lgli insorti (1949) * L'aiuola bruciata (1952) * La Fuggitiva (1953) == Lähteet == ==Aiheesta muualla== Luokka:Italialaiset näytelmäkirjailijat Luokka:Italialaiset runoilijat Luokka:Vuonna 1892 syntyneet Luokka:Vuonna 1953 kuolleet
Okinoshima (Fukuoka)

Okinoshima () on saari Munakatan kaupungin rannikolla Fukuokan prefektuurissa Japanissa. Saari on tunnettu siellä 300-luvulta 800-luvulle harjoitetuista uskonnollisista menoistaan ja siihen liitetään edelleen uskonnollisia tabuja, joiden takia esimerkiksi naisten pääsy saarelle on kielletty. Saari lisättiin vuonna 2017 Unescon maailmanperintöluetteloon osana kohdetta Okinoshiman pyhä saari ja Munakatan alueen kulttuuriperintö. ==Maantiede== Okinoshima sijaitsee merellä noin 50:n meripeninkulman päässä Fukuokasta koilliseen Etelä- Japanissa. Hallinnollisesti se kuuluu Munakatan kaupunkiin. Pinta-alaa saarella on noin 0,7 km². Suurta osaa saaresta peittää metsä ja sen harvat rakennelmat ovat satama, Okitsun pyhättö ja majakka. Saari on tärkeä merilintujen pesimäpaikka ja niiden joukkoon kuuluu vaarantunut töyhtömurri. Uhan merilinnuille Okinoshimassa muodostavat laivojen mukana saarelle saapuneet rotat, jotka syövät lintuja, sekä niiden munia ja poikasia. Saarella uskotaan olevan sekä mustarottia, että isorottia. ==Uskonto== thumb|vasen|Okitsun pyhättö. Okinoshiman saarella sijaitsee Okitsun pyhättö ja saareen liittyy useita vanhoja šintolaisia uskonnollisia menoja. Saarella on rukoiltu purjehtivien laivojen turvallisuuden puolesta 300-luvulta jaa. 800-luvulle. Tuolloin alueella oli tiheät meriyhteydet muualle Itä-Aasiaan. Menoihin liittyi erilaisten esineiden uhraaminen, joita on sittemmin löytynyt arkeologisissa kaivauksissa noin 80 000 kappaletta. Saareen liittyvät tunnetut rituaalit kuvastavat japanilaisen kotoperäisen uskonnon kehittymistä. Saaren uskonnolliseen merkitykseen takia siihen on liitetty tabuja, joista osaa harjoitetaan edelleen. Saarella asuu pappeja ja naisten vierailut saarella on kielletty. Miehetkin pääsevät saarelle vain kerran vuodessa. Saari lisättiin vuonna 2017 Unescon maailmanperintöluetteloon. ==Lähteet== Luokka:Munakata Luokka:Japanin saaret Luokka:Šintolaiset pyhäköt Luokka:Unescon maailmanperintökohteet Japanissa
Dendrobates

Dendrobates on Etelä- ja Keski-Amerikassa tavattavien nuolimyrkkysammakoiden suku. Siihen luettiin aikoinaan yli 40 lajia, mutta nykyään suurin osa niistä on siirretty sukuihin Oophaga, Ranitomeya, Andinobates ja Phyllobates. == Levinneisyys == Suvun levinneisyysalue ulottuu eteläisestä Nicaraguasta läpi Costa Rican, Panaman ja Kolumbian, aina Guyanoille ja viereiseen Brasiliaan asti. Sammakoita on lisäksi istutettu Yhdysvaltojen Havaijille. == Lajit == Sukuun luetaan nykyään seuraavat viisi lajia: * Vihernuolimyrkkysammakko (Dendrobates auratus) * Keltanuolimyrkkysammakko (Dendrobates leucomelas) * Dendrobates nubeculosus * Värjärinuolimyrkkysammakko (Dendrobates tinctorius) * Dendrobates truncatus == Kuvagalleria == 2009-04-05Dendrobates auratus155.jpg Yellow-banded.poison.dart.frog.arp.jpg Dendrobates.auratus.7039.jpg Dendrobates truncatus.jpg == Lähteet == == Aiheesta muualla == *iNaturalist: Suku Dendrobates *ITIS: Dendrobates *UniProt: Taxonomy - Dendrobates *Global Biodiversity Information Facility (GBIF): Dendrobates *PheroBase: Semiochemicals of Genus Dendrobates Luokka:Nuolimyrkkysammakot
Goryō

Goryō () on nimitys japanilaisessa kansanperinteessä esiintyville pahantahtoisille kummituksille. Japanin Heian-kaudella goryōt olivat poliittisen salajuonittelun tuloksena kuolleiden ylimystön jäsenten kummituksia, jotka aiheuttivat esimerkiksi luonnonkatastrofeja, tauteja ja sotia. Goryōn henkilöllisyys saatettiin päätellä selvänäkemisellä tai nekromantialla. Goryōt saatettiin lepyttää korottamalla nämä jumaluuden asemaan (goryō-shin eli "goryō-henget"). Myöhemmin heräsi uskomus, että kenestä tahansa saattoi tulla kuolemansa jälkeen goryō mikäli henkilö näin kuolemansa hetkellä toivoi tai jos hän kuoli tapaturmaisesti tai muuten epätavallisissa olosuhteissa. Goryōiden aiheuttamien onnettomuuksien välttämiseksi syntyi useita eri tapoja, joita olivat esimerkiksi nenbutsu, shugendō ja in’yō-taikuus. Eri tavat johdettiin buddhalaisuudesta, šintolaisuudesta ja taolaisuudesta. Goryōihin liittyvät uskomuset elävät edelleen etenkin Japanin maaseudulla, jossa ennenaikaisesti kuolleiden henkien lepyttelemiseksi pidetään muistotilaisuuksia. ==Lähteet== Luokka:Japanilainen kansanperinne Luokka:Kummitukset
Dötöx

Dötöx on Aivovuoto-nimisen rap yhtyeen toinen kokopitkä albumi joka julkaistiin 2. kesäkuuta 2017 CD, LP, C-kasetti sekä digi formaatissa. Katin tavara-verkkokauppa myi levyä myös Dödstil-lehdellä tai fanipaidalla varustettuna. Yhtyeen toinen tuottaja Visa Mäkinen kommentoi albumissa olevan kyse siitä, "et ottaa niskasta kiinni itteensä ja priorisoi asioita." Rumba arvioi levyn 9,0/10,0 pistein. Odotin että kappaleesta julkaistiin musiikkivideo 31. toukokuuta 2016. Yhtye toteutti kappaleen poikkeuksellisesti ns. toisin päin; ensin he kuvasivat videomateriaalin, sitten vasta tuottivat siihen kappaleen. Joku muu uus sukunimi kappaleen musiikkivideo julkaistiin 7. kesäkuuta 2017. Albumi debytoi Suomen virallisen listan neljännellä sijalla, ja se pysyi listalla yhteensä kolme viikkoa. Dötöx oli Levykauppa Äx.n vuoden 2017 myydyin rap-albumi. == Kappaleet == # # # # # # # # # # # # # # == Lähteet == Luokka:Aivovuodon albumit Luokka:Vuoden 2017 albumit
Matti Väisänen (talousneuvos)

Matti Väisänen, sukunimi alkuaan Jevremov (21. tammikuuta 1890 Kontokki, Vienan Karjala – 14. elokuuta 1973) oli suomalainen Suolahdessa vaikuttanut kauppias, tehtailja ja talousneuvos.Ääneseutu - kotiseutumme -tietokanta : Ääneseudulla vaikuttaneita henkilöitä : Matti Väisänen Kontokin pitäjän Kentjärven kylässä syntynyt Väisänen muutti 1904 Suomen puolelle ja oli Laihialla Tanner & Mannerin palveluksessa juoksupoikana, liikeapulaisena ja kauppaedustajana. Vuonna 1910 hän aloitti kauppaliikkeen pidon Soinin kirkonkylässä nimellä Laine & Väisänen. Vuodesta 1911 alkaen Väisänen oli Jyväskylässä Aleksei Mitron palveluksessa ensin tukkumyyjänä ja sitten kauppamatkustajana. Väisänen oleskeli vuosina 1916–1919 Vienan Karjalassa jouduttuaan Venäjän kansalaisena kutsutuksi asepalvelukseen ja toimi siellä postinkantajana. Palattuaan 1919 Suomeen hän oli vuoteen 1924 saakka vakuutustarkastajana eri puolilla Suomea. Hän osallistui 1921 suomalaisten Vienan retkeen toimien etappiteiden valvojana. Väisänen asui vuodesta 1924 alkaen Suolahdessa harjoittaen elintarvike-, puolukka-, tekstiili-, puku- ja lumppukauppaa. Hän perusti virvotusjuomia ja kaljaa valmistaneen Oluttehdas Voiman. Tehtaalle valmistui Suolahteen 1920-luvun lopulla kolmikerroksinen kivinen tehdas-, liike- ja asuinrakennus ja Väisäsellä oli myös useita kioskeja Suolahdessa. Tehdas oli Väisäsen omistuksessa jatkosodan lopulle saakka. Sotien jälkeen Väisänen harjoitti jonkin aikaa huonekalukauppaa. Väisänen rakensi Suolahteen Keiteleentien varteen vuonna 1938 kivisen kaksikerroksisen funkkistyylisen Väisäsen liiketalon. Talossa oli myymälä- ja asuinhuoneistoja sekä Väisäsen omistama elokuvateatteri. Talossa oli myös Alkon Suolahden myymälä. Väisänen vaikutti Suolahden seurakunnan muodostumiseen 1946 ja hän oli mukana rakentamssa Suolahden kirkkoa 1940 ja Suolahden Urheilutaloa 1946 sekä perustamassa Suolahden yhteiskoulua 1948. Väisänen sai talousneuvoksen arvon 1950. == Lähteet == Luokka:Suomalaiset yrittäjät Luokka:Vienankarjalaiset Luokka:Vuonna 1890 syntyneet Luokka:Vuonna 1973 kuolleet
Hayashi Razan

Hayashi Razan (elokuu 1583–4. helmikuuta 1657), alkuperäiseltä nimeltään Hayashi Nobukatsu, oli japanilainen oppinut, jonka vaikutuksesta Zhu Xin uuskungfutselaisuudesta tuli Tokugawa-shōgunaatin virallinen doktriini. Hayashi myös uudelleentulkitsi šintolaisuutta ja loi näin perustan kungfutselaistuneelle šintolaisuudelle seuranneina vuosisatoina. ==Elämäkerta== Hayashi Razan syntyi Kiotossa elokuussa 1583. Hän opiskeli aluksi buddhalaisuutta, mutta sittemmin hänestä tuli uuskungfutselaisuuden harras kannattaja. Hayashista tuli kungfutselaisen oppineen Fujiwara Seikan oppilas vuonna 1604 ja tämän suosituksesta hän päätyi työskentelemään Tokugawa-shōgunaatille vuonna 1607. Hayashi toimi ensimmäisten neljän shōgunin opettajana opettaen uuskungfutselaisuutta ja historiaa. Samaan aikaan hän toimi myös tutkijana ja diplomaattisten asiakirjojen laatijana. Hayashin filosofia nojautui uskollisuuteen, hierarkkiseen sosiaaliseen ja poliittiseen järjestykseen, sekä staattiseen konservatiiviseen näkökantaan. Hänen näkemyksensä osoittautuivat hyödyllisiksi uuden Tokugawa-shōgunaatin hallitsessa usein rauhattomia Japanin lääninherroja. Vuonna 1630 kolmas shōgun antoi Hayashille tiluksen maan pääkaupunki Edosta eli nykyisestä Tokiosta, jonne hän perusti oman akatemiansa. Hayashi kuoli Edossa 4. helmikuuta 1657. Hayashin kuoleman jälkeen hänen kolmas ja neljäs poikansa julkaisivat isänsä kanssa yhteistyössä kokoamansa teokset Hayashi Razan bunshū (Hayashi Razanin teokset) ja Razan Sensei shishū (Mestari Razanin runot), jotka jälleenjulkaistiin kahtena painoksena vuosina 1918 ja 1921. Hayashin pojanpoika sai arvonimen daigaku-nokami, eli valtion yliopiston johtaja. Arvonimi kulki Hayashin suvussa aina 1800-luvun lopulle saakka. ==Lähteet== Luokka:Japanilaiset filosofit Luokka:Kungfutselaiset filosofit Luokka:Vuonna 1583 syntyneet Luokka:Vuonna 1657 kuolleet
Lage

Lage on kaupunki Saksassa Nordrhein-Westfalenin osavaltiossa. Sen väkiluku oli 35 423 vuoden 2022 lopussa, ja sen pinta-ala on 76,06 neliökilometriä. Se sijaitsee noin kahdeksan kilometriä Detmoldin kaupungista luoteeseen. Kaupungin pormestarina on toiminut Matthias Kalkreuter (s. 1986) kesäkuusta 2019 lähtien. Kaupunki on tunnettu paitsi historiallisista rakennuksistaan ja kulttuuristaan, myös monista tapahtumista, kuten festivaaleista ja markkinoista. Lagen ystävyyskaupunkeja ovat Englannissa sijaitseva Horsham ja Itävallassa sijaitseva St. Johann im Pongau. ==Lähteet== ==Aiheesta muualla== *Kaupungin kotisivut Luokka:Lippen piirikunta Luokka:Nordrhein-Westfalenin kunnat Luokka:Saksan kaupungit
Pirulainen

Pirulainen on suomalainen kuuden hengen kansanmusiikkiyhtye, joka esittää rockin ja folkin sävyttämää rytmimusiikkia suomen kielellä. Pirulaisen albumi Hurja hehku palkittiin vuoden 2013 parhaana kansanmusiikkilevynä. == Lähteet == Luokka:Suomalaiset kansanmusiikkiyhtyeet
Draama-Helmin erehdys

__NOTOC__ Draama-Helmin erehdys on Draama-Helmi-nimisen lo-fi hip hop artistin debyyttialbumi joka julkaistiin 29. toukokuuta 2015. Levy julkaistiin alun perin C-kasettina, myöhemmin myös digitaalisena. Soundi arvosteli levyn tähdin 4/5. Myös Rumba kehui levyä ja sen "yhdeksää kokeellista hip hop -kappaletta, joista jokainen kuulostaa siltä, miltä säkillinen huumeita yökerhon pelkotiloissa tuntuu." == Kappaleet == # # # # # # # # # == Lähteet == Luokka:Vuoden 2015 esikoisalbumit Luokka:Draama-Helmin albumit
Draama-Helmi ihmisten ilmoilla

__NOTOC__ Draama-Helmi ihmisten ilmoilla on Draama-Helmin toinen kokopitkä albumi joka julkaistiin 19. toukokuuta 2017 LP:nä, C-kasettina sekä digitaalisena formaattina. Levy oli heti julkaisemisen jälkeen Radio Helsingin viikon levy ja Helsingin Sanomat arvosteli albumin tähdin 4/5. == Kappaleet == # # # # # # # # # # # # # # == Lähteet == Luokka:Vuoden 2017 albumit Luokka:Draama-Helmin albumit
Exmilitary

Exmilitary (kulkee myös ulkoasulla Ex-Military) on Death Grips hip hop yhtyeen 25. huhtikuuta 2011 julkaisema mixtape. Omakustanteinen mixtape julkaistiin pian Death Grips-nimisen debyytti-EP:n jälkeen. Mixtapen pystyi lataamaan ilmaiseksi bändin nettisivuilta ja myöhemmin se julkaistiin myös vinyylilevyinä ja C-kasetteina. Albumin kansikuva on jäänyt yhtyeen jäsenillekin hieman mysteeriksi; yksi bändin jäsenistä kuulemma kantoi kuvaa lompakossaan noin 10 vuoden ajan ja siitä muodostui "voimaesine." Levyn kappaleista Beware, Guillotine, Spread Eagle Cross the Block, Lord of the Game, Takyon (Death Yon) ja Culture Shock on tehty myös musiikkivideot. 8.9.2011 yhtye julkaisi nettisivullaan Black Google -nimisen videon. Se on yhdistelmäteos kaikista Exmilitaryn kappaleiden stemmoista sekä niihin tehdyistä musiikkivideoista. Myös kyseisen videon pystyy lataamaan yhtyeen nettisivuilta maksutta. Black Googlen kansikuva on Exmilitaryn kanssa sama. Se on vain muokattu mustavalkoiseksi, tummennettu ja teksti Exmilitary korjattu Black Googlella. Metacritics antoi Exmilitarylle 82 pistettä ja sitä pidettiin vuoden merkityksellisimpänä musiikkijulkaisuna. == Kappaleet == # # # # # # # # # # # # # == Lähteet == Luokka:Vuoden 2011 albumit Luokka:Death Gripsin albumit Luokka:Mixtapet Luokka:Yhdysvaltalaiset hip hop -albumit
Sauber C9

Sauber C9 (myös Sauber Mercedes C9 tai Mercedes-Benz C9) on Sauberin ja Mercedes-Benzin yhteistyönä valmistama C-ryhmän kilpa-auto, joka esiteltiin vuonna 1987. Auto korvasi edeltäjänsä Sauber C8:n. Autolla kilpailtiin World Sportscar Championship (WSC) -sarjassa ja Le Mansin 24 tunnin ajoissa vuosina 1987–1990. Autolla voitettiin vuonna 1989 WSC-sarjan kuljettajien ja tallien mestaruudet sekä Le Mansin 24 tunnin kilpailu. == Lähteet == == Aiheesta muualla == * Sauber Mercedes C9 Ultimatecarpage -sivustolla Luokka:Group C -autot Luokka:Sauber
Snap (yritys)

Snap Inc. (2011–2016 Snapchat Inc.) on yhdysvaltalainen yritys, joka kehittää sosiaalisen median palveluita ja niihin liittyviä laitteita. Snap tunnetaan Snapchatista, minkä lisäksi se on kehittänyt Spectacles-lasit. ==Historia== Snap listautui New Yorkin pörssiin maaliskuussa 2017, jolloin sen osakkeen hinta nousi ensimmäisenä päivänä 17 dollarista 25 dollariin. Vaikka yhtiö oli ennen listautumistaan ollut joka vuosi tappiollinen, se kiinnosti sijoittajia, koska Snapchat on suosittu nuorten aikuisten keskuudessa. Snapin suurimpia omistajia ovat sen perustajat Evan Spiegel ja Bobby Murphy sekä sijoitusyhtiöt Benchmark Capital ja Lightspeed Venture Partners. Heinäkuun 2017 alussa yhtiön kurssi laski ensimmäisen kerran listautumishinnan alle. Vuoden 2017 ensimmäisellä neljänneksellä yritys teki 2,2 miljardin dollarin tappion 150 miljoonan dollarin liikevaihdolla. Tappiosta 800 miljoonaa selittyy toimitusjohtaja Evan Spiegelille maksetulla bonuksella jonka hän sai yhtiön listautuessa pörssiin. == Lähteet == == Aiheesta muualla == * Verkkosivut Luokka:Yhdysvaltalaiset tietotekniikkayhtiöt Luokka:Yhdysvaltalaiset pörssiyhtiöt
Amílcar Cabral

Amílcar Lopes Cabral (salanimeltään Abel Djassi, 12. syyskuuta 1924 Bafatá – 20. tammikuuta 1973 Conakry) oli Guinea-Bissaun ja Kap Verden itsenäisyystaistelun johtaja. Cabral syntyi Portugalin Guineassa kapverdeläiseen perheeseen. Hän kävi koulunsa Kap Verden Praiassa ja Mindelossa ja valmistui Lissabonin teknisestä yliopistosta vuonna 1950. Opiskeluaikanaan Cabral osallistui afrikkalaisten opiskelijoiden yhteistoimintaan ja oli mukana kommunistien johtamassa Movimento de Unidade Democratica Juvenil -järjestössä.Historical Dictionary, s. 67–68. Vuonna 1952 Cabral muutti Bissauhun, jossa hän työskenteli Pessubén maatalouden koeaseman agronomina. Portugalin Guinean ensimmäistä maatalouslaskentaa suorittaessaan hän tutustui maahan, sen väestöön ja Portugalin siirtomaavallan toimintaan.Historical Dictionary, s. 68. Vuonna 1954 Cabral perusti Henri Labéryn kanssa Guinean kansallisen itsenäisyyden liikkeen (Movimento para Independência Nacional da Guiné, MING), mutta joutui pian karkotetuksi Angolaan. Vuonna 1956 hän perusti Luís Cabralin, Aristides Pereiran ja Rafael Barbosan kanssa Bissaussa Afrikkalaisen itsenäisyyspuolueen (Partido Africano da Independência), joka vuonna 1960 omaksui nimen Guinean ja Kap Verden afrikkalainen itsenäisyyspuolue (PAIGC). Työskennellessään sokeritehtaalla Angolassa Cabral osallistui myös Angolan kansan vapaustusliikkeen MPLA:n perustamiseen vuonna 1956.Historical Dictionary, s. 68–69. Verilöylyyn päättyneen Pindjiguitin telakan työläisten lakon jälkeen Cabral palasi vuonna 1959 Bissauhun suunnittelemaan Portugalin Guinean ja Kap Verden itsenäisyystaistelua. Vuonna 1960 PAIGC siirsi päämajansa Guinean pääkaupunkiin Conakryyn.Historical Dictionary, s. 69. Cabral toimi puolueen pääsihteerinä sen perustamisesta lähtien ja johti vuonna 1963 alkanutta Guinea-Bissaun itsenäisyyssotaa. Hän sai teoreettisista kirjoituksistaan muun muassa Nasser-palkinnon ja Joliot-Curie -mitalin sekä kunniatohtorin arvon Yhdysvaltojen Lincoln-yliopistossa ja Neuvostoliiton tiedeakatemiassa.Historical Dictionary, s. 69–70. PAIGC:n johdosta erotettu Incêncio Kani murhasi Amílcar Cabralin osana portugalilaisten suunnitelmaa itsenäisyystaistelun tukahduttamiseksiHistorical Dictionary, s. 70.. Hänen veljestään Luís Cabralista tuli Guinea-Bissaun itsenäistymisen jälkeen maan ensimmäinen presidenttiHistorical Dictionary, s. 72–73..Cabral murhattiin 20. tammikuuta 1973 Conakryssä. Murhan takana oli todennäköisesti Portugalin salainen poliisi PIDE. ==Lähteet== * ===Viitteet=== == Aiheesta muualla == Luokka:Guineabissaulaiset poliitikot Luokka:Kapverdeläiset poliitikot Luokka:Vuonna 1924 syntyneet Luokka:Vuonna 1973 kuolleet Luokka:Henkirikosten uhrit
Rick Springfield

Richard Lewis Springthorpe (s. 23. elokuuta 1949) on australialainen laulaja, lauluntekijä, näyttelijä ja kirjailija, joka tunnetaan paremmin taiteilijanimeltään Rick Springfield. Springfield oli pop rock -yhtye Zootin jäsen vuodesta 1969 vuoteen 1971, jonka jälkeen hän aloitti soolouran esikoissinglellään ”Speak to the Sky”, joka sijoittui Australian musiikkilistan top-10:n joukkoon Springfieldin muuttaessa Yhdysvaltoihin. Springfieldin vuoden 1981 kappale ”Jessie’s Girl” pääsi musiikkilistan kärkeen niin hänen kotimaassaan Australiassa kuin Yhdysvalloissa. Rick Springfield voitti kyseisestä kappaleesta Grammy-palkinnon kategoriassa Grammy Award for Best Male Rock Vocal Performance. ==Diskografia== ===Studioalbumit=== *Beginnings (1972) *Comic Book Heroes (1973) *Mission: Magic! (1974) *Wait for Night (1976) *Working Class Dog (1981) *Success Hasn’t Spoiled Me Yet (1982) *Living in Oz (1983) *Hard to Hold (1984) *Beautiful Feelings (1984) *Tao (1985) *Rock of Life (1988) *Karma (1999) *Shock/Denial/Anger/Acceptance (2004) *The Day After Yesterday (2005) *Christmas with You (2007) *Venus in Overdrive (2008) *My Precious Little One: Lullabies for a New Generation (2009) *Songs for the End of the World (2012) *Rocket Science (2016) *The Snake King (2018) ==Lähteet== ==Aiheesta muualla== Luokka:Australialaiset laulaja-lauluntekijät Luokka:Australialaiset laulajat Luokka:Australialaiset näyttelijät Luokka:Australialaiset rockmuusikot Luokka:Vuonna 1949 syntyneet Luokka:Elävät henkilöt
Tänään iltapäivällä

Tänään iltapäivällä oli Yleisradion Rinnakkaisohjelma-kanavalla lähetetty päivittäinen radion ajankohtaisohjelma, joka jatkui vuodesta 1970 radion kanavauudistukseen vuonna 1990. Arki-iltapäivisin suorana lähetetty, ensi kertaa asiapuhetta ja musiikkia yhdistänyt makasiiniohjelmasarja aloitettiin kesällä 1970, jolloin sitä aluksi tekivät vuorotellen Mauri Soikkasen johtama kulttuuritoimitus ja Martti Silvennoisen johtama yhteiskunnallinen toimitus. Pian ohjelman päälliköksi valittiin Adolf Turakainen, joka oli myös ohjelman alkuperäinen ideoija ja saanut pääjohtaja Eino S. Revon kiinnostumaan ajatuksesta. Radiotoimittaja ja -tutkija Pentti Kemppainen pitää Yhdysvaltojen kaupallisista radiokanavista innoitusta saanutta Tänään iltapäivällä -ohjelmaa nykyaikaisen lähetysvirtaradion alkuna Suomessa.Kemppainen, Pentti 2011. Aina soi Sävelradio. Radiomusiikista musiikkiradioon, s. 90. Helsinki: Avain. Ohjelman alkuperäinen formaatti koostui noin kolmen minuutin puhejaksoista, joiden välissä soitettiin yksi kevyen musiikin kappale väljästi puheosuuden aihepiiristä. Myöhemmin ohjelman rytmiä muunneltiin vapaammin eikä levyvalintojen tarvinnut enää noudattaa juttujen teemaa. 1980-luvun puolivälissä ohjelma sai aamupäiviin sijoittuvan versionsa, haastatteluohjelman Tänään kymmeneltä, joka muistutti myöhempää Yle Radio 1 -kanavan Ykkösaamua. Pian Tänään iltapäivällä -ohjelmaa eli ”Tippiä” (lyhenteestä TIP) alkoi tehdä sitä varten koottu oma toimitustiiminsä, jota avustivat Yleisradion aluetoimitusten toimittajat ja jossa vierailivat toimittajat monista muista Ylen toimituksista. Myös helsinkiläistoimittajat matkustivat ääniautoineen ympäri maata tekemässä juttuja ohjelman edeltäjän, Sana on vapaa -haastatteluohjelman perinnettä jatkaen. Reportaasimatkoja tehtiin myöhemmin myös ympäri maailmaa. Alkuvaiheessa Tänään iltapäivällä -ohjelman juontajia ja toimittajia olivat Timo Kuparinen, Esko Riihelä, Martti Luoto ja Pekka Rautio sekä sisarukset Seija Wallius-Kokkonen ja Ossi Wallius. Vuosien varrella ohjelman tekijöinä olivat muiden muassa Liisa Tukkimäki (1972–), Matti Hara, Jari Niemelä, Hannu Sironen, Kimmo Saares ja Pekka Laine. Musiikkitoimittajana toimi aluksi Päivi Istala, joka työskenteli ohjelmassa sen koko 20-vuotisen historian ajan, ja myöhemmin muun muassa Kari Somerjoki ja Tuuli Saarakkala.Jouko Nordell haastattelee Tuuli Saarakkalaa, Putkiradioiltamat, n. 30 min kohdalla. Yle Radio 1 24.6.2017. Ohjelman tunnusmusiikkina käytettiin Neal Heftin säveltämää ja Count Basien big bandin vuonna 1958 levyttämää instrumentaalikappaletta ”Has Anyone Here Seen Basie?”.Muistojen bulevardi, ensimmäisen kappaleen jälkijuonto. Yle Radio 1, 5.6.2017. Tänään iltapäivällä -ohjelman jatkajaksi tuli 1990-luvulla Ylen Radio Suomessa yhä käytössä oleva ohjelmakonsepti Ajantasa, jossa musiikkiosuudet jätettiin pois ja alettiin taas tehdä puhdasta puheohjelmaa ajankohtaisaiheista. ==Lähteet== Luokka:Suomalaiset radio-ohjelmat Luokka:Ylen historia
Hyloxalus

Hyloxalus on nuolimyrkkysammakoiden heimoon kuuluva sammakkosuku, ja alaheimonsa Hyloxalinae ainoa suku. == Lajit == Suku sisältää 59 lajia: *Hyloxalus abditaurantius *Hyloxalus aeruginosus *Hyloxalus anthracinus *Hyloxalus awa *Hyloxalus azureiventris *Hyloxalus betancuri *Hyloxalus bocagei *Hyloxalus borjai *Hyloxalus breviquartus *Hyloxalus cevallosi *Hyloxalus chlorocraspedus *Hyloxalus chocoensis *Hyloxalus craspedoceps *Hyloxalus delatorreae *Hyloxalus edwardsi *Hyloxalus elachyhistus *Hyloxalus eleutherodactylus *Hyloxalus exasperatus *Hyloxalus excisus *Hyloxalus faciopunctulatus *Hyloxalus fallax *Hyloxalus fascianigrus *Hyloxalus fuliginosus *Hyloxalus idiomelus *Hyloxalus infraguttatus *Hyloxalus insulatus *Hyloxalus italoi *Hyloxalus lehmanni *Hyloxalus leucophaeus *Hyloxalus littoralis *Hyloxalus maculosus *Hyloxalus maquipucuna *Hyloxalus marmoreoventris *Hyloxalus mittermeieri *Hyloxalus mystax *Hyloxalus nexipus *Hyloxalus parcus *Hyloxalus patitae *Hyloxalus peculiaris *Hyloxalus peruvianus *Hyloxalus pinguis *Hyloxalus pulchellus *Hyloxalus pulcherrimus *Hyloxalus pumilus *Hyloxalus ramosi *Hyloxalus ruizi *Hyloxalus saltuarius *Hyloxalus sauli *Hyloxalus shuar *Hyloxalus sordidatus *Hyloxalus spilotogaster *Hyloxalus subpunctatus *Hyloxalus sylvaticus *Hyloxalus toachi *Hyloxalus utcubambensis *Hyloxalus vergeli *Hyloxalus vertebralis *Hyloxalus whymperi *Hyloxalus yasuni == Lähteet == == Aiheesta muualla == *iNaturalist: Suku Hyloxalus *ITIS: Hyloxalus *UniProt: Taxonomy - Hyloxalus *University of Michigan, Animal Diversity Web (ADW): Hyloxalus *Global Biodiversity Information Facility (GBIF): Hyloxalus *PheroBase: Semiochemicals of Genus Oophaga Luokka:Nuolimyrkkysammakot
Rafael Barbosa

Rafael Paula Barbosa (1924 Safim – 2. tammikuuta 2007 Dakar) oli guineabissaulainen poliitikko. Barbosa syntyi guinealais-kapverdeläiseen perheeseen. Työskennellessään Bissaussa julkisten töiden esimiehenä hän osallistui Guinean ja Kap Verden afrikkalaisen itsenäisyyspuolueen PAIGC:n perustamiseen vuonna 1956. Barbosa toimi puolueen keskuskomitean johtajana, kunnes Portugalin valtiollinen poliisi pidätti hänet vuonna 1962. PAIGC syytti vuonna 1969 vapautunutta Barbosaa tietojen vuotamisesta portugalilaisille, minkä johdosta hänet erotettiin puolueesta vuonna 1970. Guinea-Bissaun itsenäistyttyä PAIGC syytti Barbosaa maanpetoksesta Amílcar Cabralin murhaan liittyen. Hänet tuomittiin kuolemaan vuonna 1976, mutta seuraavana vuonna tuomio muutettiin 15 vuoden pakkotyöksi. João Bernardo Vieiran vallankaappauksen aikana vuonna 1980 Barbosa päästettiin vähäksi aikaa pois vankilasta, mutta lopullisesti hänet vapautettiin vasta vuonna 1990, jolloin hän perusti vähämerkityksiseksi jääneen Frente Democrática Social -puolueen. Barbosa kuoli pitkän sairauden jälkeen Senegalissa. ==Lähteet== Luokka:Guineabissaulaiset poliitikot Luokka:Vuonna 1924 syntyneet Luokka:Vuonna 2007 kuolleet
Enter (Cybotronin albumi)

Enter on yhdysvaltalaisen elektronisen musiikin yhtyeen Cybotronin esikoisalbumi, joka julkaistiin vuonna 1983. ==Kappaleet== # Enter – 5:37 # Alleys of Your Mind – 3:34 # Industrial Lies – 6:14 # The Line – 5:01 # Cosmic Cars – 4:21 # Cosmic Raindance – 4:00 # El Salvador – 5:49 # Clear – 4:47 ==Kokoonpano== *Juan Atkins – elektroniikka, laulu, tuotto *Richard ”3070” Davis – elektroniikka, laulu, tuotto *John ”Jon-5” Housely – kitara ==Arvostelut== *AllMusic: *Detroit Metro Times: Favorable *Pitchfork: 8.7/10 ==Lähteet== Luokka:Cybotronin albumit Luokka:Vuoden 1983 esikoisalbumit
Dendrobatinae

Dendrobatinae on nuolimyrkkysammakoiden heimoon kuuluva alaheimo. Se sisältää 56 lajia, joita tavataan Nicaraguasta Amazonin altaalle. == Suvut == * Adelphobates * Andinobates * Dendrobates * Excidobates * Minyobates * Oophaga * Phyllobates * Ranitomeya == Kuvagalleria == Adelphobates castaneoticus.jpg|Adelphobates castaneoticus Leucomelas- brome.jpg|Keltanuolimyrkkysammakko (Dendrobates leucomelas) Excidobatesmysteriosusbigetitel.jpg|Excidobates mysteriosus Oophaga lehmanni.jpg|Lehmanninnuolimyrkkysammakko (Oophaga lehmanni) Ranitomeya amazonica.jpg|Ranitomeya amazonica == Lähteet == Luokka:Nuolimyrkkysammakot
Clear (Cybotronin albumi)

Clear on yhdysvaltalaisen tekno-yhtyeen Cybotronin albumi vuodelta 1990. ==Kappaleet== # Clear – 4:52 # R-9 – 5:14 # Cosmic Cars – 4:25 # Enter – 5:37 # Alleys of Your Mind – 3:31 # Industrial Lies – 6:14 # The Line – 5:01 # Cosmic Raindance – 4:00 # El Salvador – 4:47 ==Lähteet== Luokka:Cybotronin albumit Luokka:Vuoden 1990 albumit
Herbimysiinit

Herbimysiinit ovat ansamysiineihin kuuluvia orgaanisia yhdisteitä. Niitä tuottavat Streptomyces-suvun bakteerit ja niillä ja niiden puolisynteettisillä johdannaisilla on muun muassa herbisidisiä ja syöpäkasvainten kasvua estäviä vaikutuksia. == Rakenne ja ominaisuudet == Herbimysiinejä tunnetaan kuusi ja ne ovat herbimysiinit A, B, C, D, E ja F. Näistä ensimmäisenä eristettiin herbimysiini A vuonna 1979 eräästä Streptomyces hygroscopicus-kannasta. Myöhemmin samasta kannasta eristettiin herbimysiini B ja C ja herbimysiinit D, E ja F eristettiin vuonna 2013. Herbimysiinien A, B ja C rakenne koostuu aromaattisesta p-kinonista ja makrosyklisestä tyydyttymättömästä alifaattisesta renkaasta. Herbimysiinien D, E ja F rakenne poikkeaa niistä hieman. Herbimysiini D:n aromaattiseen renkaaseen on fuusioitunut rikkiä sisältävä heterosyklinen tiatsinorengas, herbimysiini E:n aromaattinen rengas on o-kinonijohdannainen ja herbimysiini F:n aromaattinen rengas on fuusioitunut alifaattiseen eetterirenkaaseen.Frederick J. Antosz: Ansamacrolides, Kirk-Othmer Encyclopedia of Chemical Technology, John Wiley & Sons, New York, 2000. Viitattu 5.6.2017 Herbimysiineillä on herbisidisiä, antiviraalisia ja syöpäkasvainten kasvua estäviä vaikutuksia. Vaikutus perustuu siihen, että ne sitoutuvat lämpösokkiproteiineihin kuuluvaan HSP90:n ja estävät sen toiminnan. Voimakkaimmat antiviraaliset ja kasvaimia hillitsevät vaikutukset ovat herbimysiini A:lla ja sen amino- tai halogeenijohdannaisilla tai tyydyttyneillä johdannaisilla. Herbimysiineillä D, E ja F nämä ominaisuudet ovat heikommat, mutta niillä voi olla käyttöä HSP90:n toimintaan liittyvien hermostoa rappeuttavien sairauksien hoidossa. Herbimysiinit Nimi Kemiallinen kaava CAS-numero Herbimysiini A C30H42N2O9 70563-58-5 Herbimysiini B C28H38N2O8 76207-83-5 Herbimysiini C C29H40N2O9 91700-92-4 Herbimysiini D C32H45N3O9S - Herbimysiini E C30H42N2O10 \- Herbimysiini F C28H40N2O9 \- == Lähteet == Luokka:Heterosykliset yhdisteet Luokka:Kinonit
Ritva-tietokanta

Ritva-tietokanta on Kansallisen audiovisuaalisen instituutin ylläpitämä tietokanta, jonne tallennetaan radio- ja tv-kanavien ohjelmia. Kymmeneltä suomalaiselta televisiokanavalta sekä usealta radiokanavalta tallennetaan koko ohjelmavirta, ja lisäksi noin sadalta kanavalta tallennetaan näytteitä. Digitaalista aineistoa on tallennettu vuoden 2009 alusta lähtien. Tietokannassa on oma kokoelma Yleisradion tuottamista televisio-ohjelmista vuosilta 1957–2008. Ohjelmia on yli 130 000. Instituutti laatii vuosittain opetus- ja kulttuuriministeriön hyväksymän tallennussuunnitelman. Ohjelmia voi katsoa ja kuunnella Kansallisessa audiovisuaalisessa instituutissa, vapaakappalekirjastoissa ja Tampereen yliopistossa. Tekijänoikeuksien vuoksi ohjelmia ei voi tallentaa omaan käyttöön. Ohjelmatiedot ovat vapaasti haettavissa Ritva-tietokannan internetversiossa. ==Lähteet== == Aiheesta muualla == * www.rtva.kavi.fi Luokka:Elektroniset tietoteokset Luokka:Televisio-ohjelmat Luokka:Radio-ohjelmat